CELEX: 22005D0157
Language: sk
Date: 2005-12-02 00:00:00
Title: Rozhodnutie Spoločného výboru EHP č. 157/2005 z  2. decembra 2005 , ktorým sa mení a dopĺňa príloha XXII (Právo obchodných spoločností) k Dohode o EHP

23.2.2006   
            
            
               SK
            
            
               Úradný vestník Európskej únie
            
            
               L 53/62
            
         
      ROZHODNUTIE SPOLOČNÉHO VÝBORU EHP
   
   č. 157/2005
   z 2. decembra 2005,
   ktorým sa mení a dopĺňa príloha XXII (Právo obchodných spoločností) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXII k dohode bola zmenená a doplnená rozhodnutím Spoločného výboru EHP č. 107/2005 (1).
            
         
               (2)
            
            
               Odporúčanie Komisie 2004/913/ES zo 14. decembra 2004 o zavedení vhodného systému odmeňovania riadiacich pracovníkov registrovaných spoločností (2) sa má začleniť do dohody.
            
         
               (3)
            
            
               Odporúčanie Komisie 2005/162/ES z 15. februára 2005 o úlohe riadiacich pracovníkov registrovaných spoločností s nevýkonnými alebo dozornými oprávneniami a o výboroch vrcholového (dozorného) orgánu (3) sa má začleniť do dohody,
            
         ROZHODOL TAKTO:
   Článok 1
   Pod nadpisom „AKTY, KTORÉ ZMLUVNÉ STRANY MUSIA BRAŤ NA VEDOMIE“ sa za bod 13 (odporúčanie Komisie 2001/453/ES) prílohy XXII k dohode vkladajú tieto body:
   
      
                  „14.
               
               
                  
                     32004 H 0913: odporúčanie Komisie 2004/913/ES zo 14. decembra 2004 o zavedení vhodného systému odmeňovania riadiacich pracovníkov registrovaných spoločností (Ú. v. EÚ L 385, 29.12.2004, s. 55).
               
            
                  15.
               
               
                  
                     32005 H 0162: odporúčanie Komisie 2005/162/ES z 15. februára 2005 o úlohe riadiacich pracovníkov registrovaných spoločností s nevýkonnými alebo dozornými oprávneniami a o výboroch vrcholového (dozorného) orgánu (Ú. v. EÚ L 52, 25.2.2005, s. 51).“
               
            
   Článok 2
   Znenia odporúčaní 2004/913/ES a 2005/162/ES v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 3. decembra 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 2. decembra 2005
      
         
            Za Spoločný výbor EHP
         
         
            predseda
         
         HSH Prinz Nikolaus von LIECHTENSTEIN
         
      
   
   
      (1)  Ú. v. EÚ L 306, 24.11.2005, s. 45.
   
      (2)  Ú. v. EÚ L 385, 29.12.2004, s. 55.
   
      (3)  Ú. v. EÚ L 52, 25.2.2005, s. 51.
   
      (4)  Nie sú uvedené žiadne ústavné požiadavky.